Source: http://spool.sk/vykon-spravy
Timestamp: 2018-04-23 18:56:10+00:00

Document:
SPOOL - Výkon správy
Úvod / Správa bytových domov / Výkon správy
Akciová spoločnosť SPOOL spravuje 96 bytových domov, kde sa nachádza viac ako 3 300 bytov a viac ako 40 nebytových priestorov. Z celkového počtu spravovaných bytov je až 87% bytov v osobnom vlastníctve fyzických resp. právnických osôb, ktoré sú spravované na základe zmluvy o výkone správy bytového domu v súlade so zákonom č. 182/1993 Z.z. o vlastníctve bytov a nebytových priestorov v znení neskorších predpisov. 13% spravovaných bytov tvoria nájomné byty, ktorých vlastníkom je a.s. SPOOL resp. Mesto Lučenec.
Výkon správy bytového domu vykonáva správca v zmysle zákona č. 182/1993 Z. z. o vlastníctve bytov a nebytových priestorov.
Povinnosti správcu vyplývajúce zo zákona:
podať návrh na vykonanie dobrovoľnej dražby bytu alebo nebytového priestoru v dome na uspokojenie pohľadávok podľa § 15, ak je schválený nadpolovičnou väčšinou hlasov všetkých vlastníkov bytov a nebytových priestorov v dome,
podať návrh na exekučné konanie,
Práva a povinnosti vlastníkov bytov a nebytových priestorov vyplývajúcich zo zákona:
Vlastník bytu alebo nebytového priestoru v dome nemôže vykonávať úpravy bytu alebo nebytového priestoru v dome, ktorými by ohrozoval alebo rušil ostatných v neprimeranom rozsahu alebo by menil vzhľad domu bez súhlasu spoločenstva; ak sa spoločenstvo nezriaďuje, je potrebný súhlas väčšiny všetkých vlastníkov bytov a nebytových priestorov v dome. Ustanovenia osobitných predpisov nie sú tým dotknuté.
Vlastník bytu alebo nebytového priestoru v dome a osoby, ktoré s ním žijú v domácnosti, 14) majú právo užívať byt alebo nebytový priestor v dome, spoločné časti domu, spoločné zariadenia domu, príslušenstvo a pozemok, ktorých užívanie je spojené s užívaním bytu alebo nebytového priestoru v dome, a priľahlý pozemok.
Vlastník bytu alebo nebytového priestoru v dome je oprávnený prenajať ho inej osobe. Nájom a podnájom bytu a nebytového priestoru v dome alebo jeho časti upravujú osobitné predpisy.
Pri hlasovaní na schôdzi vlastníkov sa rozhoduje nadpolovičnou väčšinou hlasov všetkých vlastníkov bytov a nebytových priestorov v dome, ak tento zákon neustanovuje inak. Ak počet zúčastnených vlastníkov bytov a nebytových priestorov v dome neumožňuje hodinu po začatí schôdze vlastníkov právoplatné hlasovanie, rozhoduje sa nadpolovičnou väčšinou zúčastnených ; to neplatí, ak ide o hlasovanie podľa odseku 3, § 7a ods. 1, § 7c ods. 2 písm. i) a ods. 3, § 8a ods. 1 a 6, § 8b ods. 2 písm. i), § 10 ods. 1 a § 16 ods. 3 a 4.
Ak nejde o rozhodovanie o zmluve o spoločenstve alebo o zmluve o výkone správy môže správca, zástupca vlastníkov alebo predseda vyhlásiť písomné hlasovanie. Pred písomným hlasovaním musia byť vlastníci bytov a nebytových priestorov v dome sedem dní vopred informovaní o otázkach, o ktorých sa bude hlasovať, a o termíne a mieste hlasovania, a to spôsobom v dome obvyklým. Na hlasovacom lístku musí byť uvedený deň konania hlasovania, meno a priezvisko vlastníka bytu alebo nebytového priestoru v dome, otázka alebo otázky; ak je viac otázok, označia sa poradovými číslami. Pri každej otázke musia byť dva rámčeky, z ktorých jeden je nadpísaný slovom "áno" a druhý slovom "nie". Ak vlastník bytu alebo nebytového priestoru nevyznačí svoj názor, je hlas neplatný. Po vykonaní hlasovania písomnou formou správca, zástupca vlastníkov alebo predseda za účasti ďalších dvoch vlastníkov bytov a nebytových priestorov v dome zistí výsledok hlasovania a oznámi ho do piatich pracovných dní od písomného hlasovania spôsobom v dome obvyklým. Aby bolo písomné hlasovanie právoplatné, je potrebný súhlas nadpolovičnej väčšiny hlasov všetkých vlastníkov bytov a nebytových priestorov v dome, ak zákon neustanovuje inak. V prípade neúspešného hlasovania musí byť predmet hlasovania prerokovaný na schôdzi vlastníkov alebo na zhromaždení podľa odseku 2. Hlasovanie písomnou formou o tej istej veci možno opakovať až po prerokovaní predmetu hlasovania na schôdzi vlastníkov alebo na zhromaždení. Prehlasovaný vlastník bytu a nebytového priestoru v dome má právo obrátiť sa do 15 dní od oznámenia výsledku hlasovania na súd, aby vo veci rozhodol, inak jeho právo zaniká. Ak sa vlastník bytu alebo nebytového priestoru nemohol o výsledku hlasovania dozvedieť, pretože mu nebol oznámený spôsobom v dome obvyklým, má právo obrátiť sa do troch mesiacov od hlasovania na súd, inak jeho právo zaniká.
Evidencia vlastníkov bytov.
Vlastníctvo bytu alebo nebytového priestoru v bytovom dome sa nadobúda
d) rozhodnutím štátneho orgánu.
S prevodom alebo prechodom vlastníctva bytu alebo nebytového priestoru v dome prechádzajú na nového vlastníka bytu alebo nebytového priestoru v dome práva a povinnosti vyplývajúce zo zmluvy o výkone správy. Ak vlastník bytu alebo nebytového priestoru v dome nadobudol byt alebo nebytový priestor v dome na základe zmluvy o vstavbe alebo nadstavbe domu, je povinný pristúpiť k zmluve o výkone správy. Prevodom alebo prechodom bytu alebo nebytového priestoru v dome na nového vlastníka odstupuje doterajší vlastník bytu alebo nebytového priestoru v dome od zmluvy o výkone správy; záväzky vyplývajúce zozmluvy o výkone správy zanikajú až ich usporiadaním. Nového vlastníka bytu alebo nebytového priestoru v dome zaväzujú aj právne úkony týkajúce sa domu, spoločných častí domu a spoločných zariadení domu, príslušenstva a pozemku vykonané pred prevodom alebo prechodom vlastníctva bytu alebo nebytového priestoru v dome.
Registrácia nového vlastníka
Pri registrácii nového vlastníka, ktorý nadobudol vlastníctvo na základe kúpnej zmluvy, darovacej zmluvy, dedičstvom, resp. dohodou o vysporiadaní BSM, dražbou je potrebné aby vlastník predložil:
- odpočty stavov bytových vodomerov (viď. tlačivá na stiahnutie)
- odpočty stavov pomerových rozdeľovačov vykurovacích nákladov (viď. tlačivá na stiahnutie)
- rozhodnutie z katastra nehnuteľností, resp. list vlastníctva, právoplatné rozhodnutie súdu
- uhradil registračný poplatok.
Pri registrácii sa vlastník prihlási na oddelení predpisu nájomného na I. poschodí kancelária č. 12, následne uhradí registračný poplatok v pokladni a.s. SPOOL, výška ktorého sa pohybuje v závislosti od spôsobu nadobudnutia vlastníctva.
Po uhradení poplatku vlastník predloží odpočet pomerových rozdeľovačov vykurovacích nákladov v kancelárii č. 11 a odpočet bytových vodomerov v kancelárii č. 10 na II. poschodí, následne pristúpi k zmluve o výkone správy v kancelárii č. 5.

References: § 15
 § 7
 § 7
 § 8
 § 8
 § 10
 § 16